รัฐบาลไทย-ข่าวทำเนียบรัฐบาล-สธ. มอบรางวัล 71 สถานประกอบการดีเด่น “อย. ควอลิตี้ อวอร์ด ปี 2563”
วันจันทร์ที่ 17 สิงหาคม 2563
สธ. มอบรางวัล 71 สถานประกอบการดีเด่น “อย. ควอลิตี้ อวอร์ด ปี 2563”
กระทรวงสาธารณสุขมอบรางวัล อย. ควอลิตี้ อวอร์ด ปี 2563 แก่สถานประกอบการ 71 แห่ง ที่โดดเด่น โดยปีนี้เพิ่มรางวัลโล่เกียรติยศสําหรับสุดยอดสถานประกอบการ Best of the Best 5 แห่ง รางวัล 3 ปีติดต่อกัน 11 แห่ง และรางวัลโล่เกียรติยศประจําปี 55 แห่งจาก 6 ประเภทผล
กระทรวงสาธารณสุขมอบรางวัล อย. ควอลิตี้ อวอร์ด ปี 2563 แก่สถานประกอบการ 71 แห่ง ที่โดดเด่น โดยปีนี้เพิ่มรางวัลโล่เกียรติยศสําหรับสุดยอดสถานประกอบการ Best of the Best 5 แห่ง รางวัล 3 ปีติดต่อกัน 11 แห่ง และรางวัลโล่เกียรติยศประจําปี 55 แห่งจาก 6 ประเภทผลิตภัณฑ์
วันนี้ (17 สิงหาคม 2563) ที่โรงแรมริชมอนด์ จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวในพิธีมอบรางวัล อย. ควอลิตี้ อวอร์ด ปี 2563 ตามโครงการส่งเสริมจริยธรรมสถานประกอบการผลิตภัณฑ์สุขภาพ ประจําปี พ.ศ. 2563 ว่า กระทรวงสาธารณสุข ให้ความสําคัญเรื่องคุณภาพและความปลอดภัยของผลิตภัณฑ์สุขภาพ ได้มอบหมายให้สํานักงานคณะกรรมการอาหารและยา (อย.) ดูแลอํานวยความสะดวกแก่ผู้ประกอบการ ปรับลดขั้นตอนและกฎระเบียบให้ทันสมัย เอื้อต่อการพัฒนาศักยภาพการผลิต ให้เป็นที่ยอมรับในระดับสากล ส่งเสริมการประกอบการที่มีคุณธรรม จริยธรรม รับผิดชอบต่อผู้บริโภค เพื่อให้สามารถแข่งขันทางธุรกิจได้อย่างมีประสิทธิภาพ ทันเวลา เพิ่มมูลค่าทางเศรษฐกิจของประเทศ พร้อมสนับสนุนนโยบายของรัฐบาลในการนําประเทศไปสู่ความมั่นคง มั่งคั่ง และยั่งยืน
นายอนุทินกล่าวต่อว่า ขอแสดงความยินดีกับสถานประกอบการผลิตผลิตภัณฑ์สุขภาพที่ได้รับการคัดเลือกรับรางวัล อย. ควอลิตี้ อวอร์ด ประจําปี พ.ศ.2563 ทั้งหน่วยงานภาครัฐ ภาคเอกชน วิสาหกิจชุมชน รวม 71 แห่ง ทั้งด้านอุปกรณ์ทางการแพทย์ เครื่องสําอาง อาหารและยา ซึ่งเป็นผู้ประกอบการที่คิดค้นนวัตกรรมใหม่ๆ ยึดหลักการในการผลิตที่รักษาคุณภาพมาตรฐานตามเกณฑ์ที่กฎหมายกําหนดอย่างต่อเนื่อง มีคุณธรรม จริยธรรมในการประกอบการด้วยความใส่ใจผู้บริโภค รับผิดชอบต่อสังคม มีส่วนร่วมทําให้ประเทศมีความน่าเชื่อถือจนได้รับการยอมรับจากทั่วโลก
“ต่อจากนี้ไป อย. จะเป็น User friendly และ Service provider ที่พร้อมจะเข้าใจความจําเป็นของผู้ประกอบการ ทําให้เกิดความสะดวกแก่ผู้เข้ารับบริการและผู้ประกอบการที่สามารถผลิตผลิตภัณฑ์ สร้างรายได้ สร้างการจ้างงานให้กับประเทศ เกิดการหมุนเวียนเงินอัตราในระบบเศรษฐกิจ” นายอนุทินกล่าว
ด้านนายแพทย์ไพศาล ดั่นคุ้ม เลขาธิการคณะกรรมการอาหารและยา กล่าวว่า ในปีนี้มีผู้ประกอบการได้รับรางวัลทั้งสิ้น 71 แห่ง โดยเป็นรางวัลประเภทBest of the Bestซึ่งเริ่มเป็นปีแรก โดยคัดเลือกสุดยอดสถานประกอบการที่รักษาคุณภาพมาตรฐานด้วยดีมาโดยตลอด มีการช่วยเหลือสังคมอย่างสม่ําเสมอ ประกอบกิจการด้วยความซื่อสัตย์สุจริต และเห็นแก่ประโยชน์ผู้บริโภคเป็นสําคัญ จํานวน 5 แห่ง ได้แก่ 1.ศูนย์รวมนม สวนจิตรลดา โครงการส่วนพระองค์ สวนจิตรลดา 2.บริษัท ไบโอแลปจํากัด 3.บริษัท เอส แอนด์ เจ อินเตอร์เนชั่นแนล เอนเตอร์ไพรส์ จ ากัด (มหาชน) 4.บริษัท ศรีตรังโกลฟส์ (ประเทศไทย) จํากัด (มหาชน) และ 5.บริษัท เชอร์วู้ด คอร์ปอเรชั่น (ประเทศไทย) จํากัด (มหาชน)
สถานประกอบการที่มีการรักษาคุณภาพมาตรฐานด้วยดี และได้รับรางวัลติดต่อกัน 3 ปี11 แห่ง ได้แก่ 1.บริษัท อายิโนะโมะโต๊ะเซลส์ (ประเทศไทย) จํากัด 2.บริษัท ไมเนอร์ ชีส จํากัด 3.บริษัท มิลลิเมด จํากัด 4.องค์การเภสัชกรรม 5.บริษัท อ้วยอันโอสถ จํากัด 6.บริษัท สกายไลน์ เฮลท์แคร์ จํากัด 7.บริษัท ผลิตภัณฑ์ สมุนไพรไทย จํากัด 8.บริษัท การ์กัวร์ แล็บ จํากัด 9.บริษัท ออโธพีเซีย จํากัด 10.บริษัท พีรพัฒน์ เทคโนโลยี จํากัด (มหาชน) และ 11.บริษัท เบ็ทเทอร์ฟาร์ม่า จํากัดและสถานประกอบการที่ได้รับโล่รางวัล ประจําปี 2563จํานวน 55 แห่ง จาก 6 ประเภทผลิตภัณฑ์ ได้แก่ ด้านอาหาร 11 แห่ง ด้านยา 7 แห่ง ด้านเครื่องสําอาง 10 แห่ง ด้านเครื่องมือแพทย์ 5 แห่ง ด้านวัตถุอันตรายที่ใช้ในบ้านเรือนหรือทางสาธารณสุข 5 แห่ง ด้านผลิตภัณฑ์สุขภาพชุมชน 13 แห่ง และรางวัลสําหรับสถานประกอบการที่ดําเนินการอย่างมีคุณภาพมากกว่า 1 ประเภทผลิตภัณฑ์อีก 4 แห่ง
*************************** 17 สิงหาคม 2563